सूक्ष्मनलिका
सूक्ष्मनलिकाएं (अंग्रेज़ी: Microtubule) ट्यूबुलिन के बहुलक (पॉलीमर) हैं जो कोशिका कंकाल का हिस्सा बनते हैं और सुकेन्द्रिक कोशिकाओं को संरचना और आकार प्रदान करते हैं। सूक्ष्मनलिकाएं 50 माइक्रोमीटर तक लंबी, 23 से 27 नैनोमीटर तक चौड़ी हो सकती हैं और इनका आंतरिक व्यास 11 से 15 नैनोमीटर के बीच हो सकता है। वे दो गोलाकार प्रोटीन, अल्फा और बीटा ट्यूबुलिन के एक डिमर के प्रोटोफिलामेंट्स (ट्यूबलिन का एक क्रमित रूप) में बहुलकीकरण द्वारा बनते हैं जो बाद में एक खोखली नलिका का रूप ले लेते हैं जिन्हें हम सूक्ष्मनलिका कहते हैं। सूक्ष्मनलिका के सबसे सामान्य रूप में ट्यूबलर व्यवस्था में 13 प्रोटोफिलामेंट्स होते हैं।